Борис Младенов-Young
Очи
прозорци мои към света…

chitanka.info

Очи — прозорци мои към света,

и вие като мен сте уморени.

Но аз не мога сън да ви даря —

годините ми веч са преброени.

Една ли, две ли… десет ли са те,

бих искал буден да ги изживея.

Докато бие в тленна гръд сърце,

да гледам, да се радвам, да милея…

Задремя ли, край мен припада мрак

и слънцето угасва мигновено,

настъпва безнадеждна пустота,

животът сякаш спира своя бяг,

изчезва всичко мило, съкровено…

Не! Дните си не искам да проспя!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.